CELEX: 32022D0638
Language: et
Date: 2022-04-13 00:00:00
Title: Nõukogu otsus (ÜVJP) 2022/638, 13. aprill 2022, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)

19.4.2022   
               
               
                  ET
               
               
                  Euroopa Liidu Teataja
               
               
                  L 117/38
               
            
         NÕUKOGU OTSUS (ÜVJP) 2022/638,
         13. aprill 2022,
         millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Venemaa Föderatsioon alustas 23. veebruaril 2022 Ukraina vastu provotseerimata ja põhjendamatut sõjalist agressiooni, mille Euroopa Ülemkogu mõistis oma 24. veebruari 2022. aasta järeldustes kõige karmimalt hukka.
                  
               
                     (2)
                  
                  
                     Euroopa Ülemkogu märkis oma 24. märtsi 2022. aasta järeldustes, et „Venemaa agressioonisõda Ukraina vastu rikub rängalt rahvusvahelist õigust ning selle tulemusena on hukkunud ja viga saanud suur hulk tsiviilisikuid. Venemaa suunab rünnakuid tsiviilelanikkonna vastu ning võtab sihikule tsiviilobjekte, sealhulgas haiglaid, meditsiiniasutusi, koole ja varjupaiku. Need sõjakuriteod tuleb viivitamata lõpetada. Süüdlased ja nende kaasosalised võetakse kooskõlas rahvusvahelise õigusega vastutusele.“ Lisaks kinnitas Euroopa Ülemkogu Versailles’ 11. märtsi 2022. aasta deklaratsiooni, milles tervitati eelkõige Rahvusvahelise Kriminaalkohtu prokuröri otsust alustada tema jurisdiktsiooni alla kuuluvate kuritegude uurimist.
                  
               
                     (3)
                  
                  
                     Nõukogu otsusega 2014/486/ÜVJP (1) loodi missioon EUAM Ukraine, et aidata Ukrainat tsiviiljulgeoleku sektori reformimisel, sealhulgas politsei ja õigusriigi valdkonnas.
                  
               
                     (4)
                  
                  
                     Missioon EUAM Ukraine peaks toetama Ukraina ametiasutusi, et hõlbustada Venemaa Föderatsiooni Ukraina-vastase sõjalise agressiooni käigus toime pandud rahvusvaheliste kuritegude uurimist ja nende eest vastutusele võtmist.
                  
               
                     (5)
                  
                  
                     Otsust 2014/486/ÜVJP tuleks seetõttu vastavalt muuta.
                  
               
                     (6)
                  
                  
                     Missiooni EUAM Ukraine viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2014/486/ÜVJP muudetakse järgmiselt.
            
                        1)
                     
                     
                        Artikkel 2a nummerdatakse ümber artikliks 2b.
                     
                  
                        2)
                     
                     
                        Lisatakse järgmine artikkel:
                        
                           „Artikkel 2a
                           Ukraina ametiasutustele antav toetus, et hõlbustada rahvusvaheliste kuritegude uurimist ja nende eest vastutusele võtmist
                           
                              1.   EUAM Ukraine toetab Ukraina ametiasutusi, eelkõige peaprokuratuuri, piirkondlikke prokuratuure ja õiguskaitseasutusi, et hõlbustada Venemaa poolt Ukraina vastu suunatud provotseerimata ja põhjendamatu sõjalise agressiooni käigus toime pandud rahvusvaheliste kuritegude uurimist ja nende eest vastutusele võtmist.
                           
                           
                              2.   Nimetatud ülesande täitmiseks:
                              
                                          a)
                                       
                                       
                                          annab EUAM Ukraine Ukraina ametiasutustele eelkõige strateegilist nõu rahvusvaheliste kuritegude uurimise ja nende eest vastutusele võtmise, Ukraina õigusaktide vajalike muudatuste ja seonduva kommunikatsioonistrateegia kohta. Samuti pakub ta koolitust muudes seonduvates küsimustes. Ta võib anda Ukraina ametiasutustele rahalisi vahendeid või varustust, et hõlbustada rahvusvaheliste kuritegude uurimist ja nende eest vastutusele võtmist;
                                       
                                    
                                          b)
                                       
                                       
                                          tagab EUAM Ukraine tiheda koostöö Rahvusvahelise Kriminaalkohtu ja Euroopa Liidu Kriminaalõigusalase Koostöö Ametiga (EUROJUST), samuti liikmesriikidega, kes otseselt toetavad Ukrainas toimepandud rahvusvaheliste kuritegude uurimist ja nende eest vastutusele võtmist. Ta kooskõlastab oma tegevuse sobival viisil teiste asjaomaste osalejatega;
                                       
                                    
                                          c)
                                       
                                       
                                          võivad EUAM Ukraine’i üksused ajutiselt oma tegevust läbi viia Moldova Vabariigi ja liikmesriikide territooriumidelt. Sel eesmärgil võib EUAM Ukraine’i ja Moldova Vabariigi või asjaomaste liikmesriikide vahel sõlmida kokkuleppeid.“
                                       
                                    
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 13. aprill 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 22. juuli 2014. aasta otsus 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 217, 23.7.2014, lk 42).